ꦲꦺꦊꦩ꧀

꧋ꦲꦺꦊꦩ꧀ꦪꦲꦶꦏꦸꦥꦶꦫꦤ꧀ꦠꦶꦏꦁꦤꦸꦠꦸꦥ꧀ꦲꦤꦲꦶꦁꦱꦶꦫꦃ/ꦲꦼꦤ꧀ꦝꦱ꧀꧈ꦏꦁꦢꦶꦒꦮꦺꦱꦏꦧꦲꦤ꧀ꦗꦧꦱꦶꦁꦲꦠꦺꦴꦱ꧀ꦲꦺꦴꦫꦒꦩ꧀ꦥꦁꦥꦼꦕꦃ꧈ꦭꦸꦩꦿꦲꦺꦢꦶꦒꦮꦺꦱꦏꦮꦗ꧈ꦮꦼꦱꦶ꧈ꦲꦸꦠꦮꦥ꧀ꦭꦱ꧀ꦠꦶꦏ꧀꧉ꦩꦸꦩ꧀ꦥꦔꦠꦺꦲꦺꦭ꧀ꦩ꧀ꦧꦶꦱꦲꦸꦒꦏꦁꦒꦺꦴꦔꦼꦭꦶꦤ꧀ꦢꦸꦔꦶꦱꦶꦫꦃꦲꦶꦁꦥꦼꦫꦁ(ꦩꦶꦭꦶꦠꦺꦂ)꧈ꦲꦸꦠꦮꦥꦺꦔꦮꦺꦪꦤ꧀ꦱꦢꦶꦤꦢꦶꦤꦏꦪꦠꦈꦭꦃꦫꦒ꧈ꦥꦼꦠꦩ꧀ꦧꦔꦤ꧀꧈ꦲꦸꦠꦮꦏꦁꦒꦺꦴꦤꦸꦩ꧀ꦥꦏ꧀ꦩꦺꦴꦠꦺꦴꦂ꧉ꦲꦺꦭ꧀ꦩ꧀ꦲꦸꦒꦧꦶꦱꦢꦸꦮꦺꦩꦸꦩ꧀ꦥꦔꦠ꧀ꦏꦁꦒꦺꦴꦔꦼꦭꦶꦤ꧀ꦢꦸꦔꦶꦮꦱ꧀ꦥꦢꦤꦺꦲꦤꦲꦶꦁꦱꦶꦫꦃꦱꦏꦠꦶꦧꦤ꧀ꦲꦸꦠꦮꦱꦏꦗꦼꦧ꧀ꦭꦺꦴꦏꦤ꧀ꦏꦁꦧꦤ꧀ꦠꦼꦂ꧉

ꦗꦶꦤꦶꦱ꧀

ꦲꦺꦊꦩ꧀ꦥꦼꦫꦁ

꧋ꦲꦶꦁꦲꦮꦭꦺꦲꦺꦭ꧀ꦩ꧀ꦝꦶꦩꦸꦩ꧀ꦥꦔꦠꦏꦺꦲꦶꦁꦥꦶꦫꦤ꧀ꦠꦶꦱꦏꦏꦭ꧀ꦩ꧀ꦧꦶꦗ꦳ꦶꦫꦃ꧈ꦲꦶꦁꦥꦼꦫꦢꦧꦤ꧀ꦪꦸꦤꦤꦶꦏꦸꦤ꧈ꦫꦺꦴꦩꦮꦶꦏ꧀ꦭꦱꦶꦏ꧀꧈ꦱꦗꦼꦫꦺꦴꦤꦶꦁꦗꦩꦤ꧀ꦠꦼꦔꦲꦤ꧀‌꧈ꦔꦤ꧀ꦠꦶꦲꦏꦶꦂꦄꦧꦢ꧀꧇꧑꧗꧇ꦚꦼꦱꦼꦏ꧀ꦤꦶꦩꦸꦩ꧀ꦥꦔꦠꦺꦲꦺꦭ꧀ꦩ꧀ꦏꦤ꧀ꦛꦶꦲꦩ꧀ꦧꦺꦴꦲꦶꦁꦌꦫꦺꦴꦥꦃꦔꦤ꧀ꦠꦶꦗꦼꦥꦁ꧉ꦧꦶꦱꦲꦸꦒꦢꦶꦲꦫꦤꦶꦩꦸꦩ꧀ꦥꦔꦠꦺꦲꦺꦭ꧀ꦩ꧀ꦲꦺꦴꦫꦲꦤꦩꦸꦩ꧀ꦥꦁꦔꦠꦺꦏꦗꦧꦏꦁꦒꦺꦴꦥꦺꦫꦁ꧉ꦲꦺꦭ꧀ꦩ꧀ꦲꦸꦒꦧꦶꦱꦔꦼꦭꦶꦤ꧀ꦢꦸꦔꦶꦲꦶꦁꦱꦶꦫꦃꦱꦏꦥꦸꦱꦏꦩꦸꦱꦸꦃ꧈ꦩꦠꦥꦤꦃ꧈ꦲꦸꦠꦮꦠꦿꦧꦱꦤ꧀ꦥꦺꦭꦺꦴꦂ(ꦥꦼꦭꦸꦫꦸ)꧉ꦥꦶꦒꦸꦤꦤꦺꦲꦺꦭ꧀ꦩ꧀ꦲꦺꦴꦫꦩꦶꦱꦸꦮꦸꦂꦲꦶꦁꦠꦲꦸꦤ꧀꧇꧑꧖꧗꧐꧇ꦲꦶꦁꦱꦗꦼꦫꦺꦴꦤꦶꦁꦥꦺꦭꦺꦴꦂꦲꦶꦁꦧꦼꦢꦺꦭ꧀ꦏꦁꦧꦤ꧀ꦠꦼꦂꦩꦭꦾꦸꦤꦺ꧉

꧋ꦲꦶꦁꦗꦩꦤ꧀ꦤꦥꦺꦴꦭꦺꦪꦺꦴꦤ꧀ꦢꦶꦥꦶꦒꦸꦤꦏꦏꦺꦏꦁꦒꦺꦴꦔꦸꦏꦸꦲꦏꦺꦲꦶꦁꦥꦿꦗꦸꦫꦶꦠ꧀ꦏꦁꦢꦶꦭꦤ꧀ꦠꦶꦏ꧀ꦏꦮ꦳ꦭꦺꦫꦶ꧉ꦩꦸꦩ꧀ꦥꦔꦠꦺꦄꦂꦠꦶꦭꦺꦫꦶꦲꦧꦺꦴꦠ꧀ꦲꦶꦁꦥꦼꦫꦁꦢꦺꦴꦚ꧇꧑꧇ꦤꦸꦢꦸꦲꦏꦺꦥꦶꦒꦸꦤꦤꦺꦲꦺꦭ꧀ꦩ꧀ꦲꦶꦁꦥꦿꦗꦸꦫꦶꦠ꧀ꦏꦁꦥꦠꦶꦤ꧀ꦏꦁꦒꦺꦴꦔꦸꦫꦔꦶꦥꦠꦶꦤꦺꦏꦸꦂꦧꦤ꧀ꦲꦩꦂꦒꦕꦶꦥꦿꦠꦤ꧀ꦧꦺꦴꦩ꧀ꦲꦠꦻꦴꦱ꧀ꦕ꧀ꦲꦿꦥ꧀ꦤꦺꦭ꧀ꦏꦁꦗꦼꦧ꧀ꦭꦸꦒ꧀꧈ꦱꦗꦼꦫꦺꦴꦤꦶꦁꦥꦼꦫꦁꦢꦺꦴꦚꦏꦥꦶꦁꦭꦺꦴꦫꦺꦴꦭꦤ꧀ꦲꦺꦭ꧀ꦩ꧀ꦮꦶꦮꦶꦠ꧀ꦢꦶꦥꦶꦒꦸꦤꦏꦏꦺꦏꦁꦒꦺꦴꦥꦶꦫꦤ꧀ꦠꦶꦏꦁꦮꦗꦶꦧ꧀ꦲꦶꦁꦥꦿꦗꦸꦫꦶꦠ꧀꧈

ꦲꦺꦊꦩ꧀ꦩꦺꦴꦠꦺꦴꦂ

꧋ꦲꦺꦭ꧀ꦩ꧀ꦏꦁꦢꦶꦥꦶꦒꦸꦤꦏꦏꦺꦏꦁꦒꦺꦴꦲꦶꦁꦱꦶꦫꦃ꧈ꦔꦼꦭꦶꦤ꧀ꦢꦸꦔꦶꦱꦏꦲꦤꦤꦺꦏꦼꦕꦼꦭꦏꦲꦤ꧀ꦲꦶꦁꦢꦭꦤ꧀ꦲꦶꦁꦥꦫꦮꦺꦴꦁꦏꦁꦩꦶꦒꦸꦤꦏꦏꦺꦩꦺꦴꦠꦺꦴꦂꦱꦗꦼꦫꦺꦴꦤꦶꦁꦤꦠꦤꦶꦠꦠꦭꦭꦸꦭꦶꦤ꧀ꦠꦱ꧀ꦲꦶꦁꦢꦭꦤ꧀꧈ꦱꦼꦥꦶꦱꦤ꧀ꦢꦶꦮꦗꦶꦧꦏꦺꦲꦶꦁꦆꦤ꧀ꦝꦺꦴꦤꦺꦱꦶꦪꦲꦶꦁꦥꦶꦩ꧀ꦥꦶꦤꦤ꧀ꦏꦥꦸꦭꦶꦱꦶꦪꦤ꧀ꦫꦶꦲꦸꦒꦺꦁ꧈ꦤꦔꦶꦁꦢꦶꦠꦺꦴꦭꦏ꧀ꦲꦶꦁꦩꦱꦫꦏꦠ꧀‌꧈ꦧꦚ꧀ꦗꦸꦂꦢꦶꦏꦸꦏꦸꦲꦏꦺꦲꦶꦁꦈꦤ꧀ꦢꦁꦈꦤ꧀ꦢꦁꦉꦱ꧀ꦩꦶꦲꦶꦁꦈꦈꦤꦺꦴ꧇꧑꧔꧇ꦠꦲꦸꦤ꧀꧇꧑꧙꧙꧒꧇꧉

꧋ꦲꦺꦭ꧀ꦩ꧀ꦩꦺꦴꦠꦺꦴꦂꦧꦶꦱꦢꦶꦏꦼꦭꦺꦴꦩ꧀ꦥꦺꦴꦏꦏꦺꦲꦶꦁꦱꦗꦼꦫꦺꦴꦤꦶꦁꦮꦸꦗꦸꦢꦺꦪꦲꦶꦏꦸꦲꦺꦭ꧀ꦩ꧀ꦱꦥꦫꦺꦴꦱꦶꦫꦃ(ꦲꦭ꧀ꦥ꦳꧀ꦥ꦳ꦕꦺ)꧈ꦠꦼꦭꦸꦁꦥꦿꦥꦠ꧀/ꦧꦏꦸ(ꦎꦥꦼꦤ꧀ꦥ꦳ꦕꦼ)ꦭꦤ꧀ꦲꦺꦭ꧀ꦩ꧀ꦕꦏꦶꦭ꧀(ꦥ꦳ꦸꦭ꧀ꦭ꧀ꦥ꦳ꦕꦺ)꧉ꦲꦺꦭ꧀ꦩ꧀ꦧꦏꦸꦲꦶꦏꦸꦲꦺꦭ꧀ꦩ꧀ꦏꦁꦤꦸꦠꦸꦥ꧀ꦱꦶꦫꦃꦏꦧꦺꦃ꧈ꦢꦶꦒꦮꦺꦱꦏꦧꦲꦤ꧀ꦏꦁꦲꦺꦴꦫꦒꦩ꧀ꦥꦁꦥꦼꦕꦃ꧈ꦭꦥꦶꦱꦤ꧀ꦚ꧀ꦗꦼꦫꦺꦴꦤꦺꦢꦶꦒꦮꦺꦱꦏꦱ꧀ꦠꦺꦫꦺꦥ꦳ꦺꦴꦩ꧀꧈ꦔꦁꦒꦺꦴꦠꦭꦶꦱꦶꦁꦔꦸꦚ꧀ꦕꦶꦲꦸꦠꦮꦢꦶꦠꦭꦶ꧈ꦱꦸꦥꦪꦲꦁꦒꦼꦂꦠꦧꦿꦏꦤ꧀ꦲꦺꦭ꧀ꦩ꧀ꦲꦺꦴꦫꦩꦺꦚ꧀ꦕꦺꦴꦭꦺꦴꦠ꧀꧈ꦲꦺꦭ꧀ꦩ꧀ꦲꦸꦒꦲꦺꦴꦫꦁꦩꦸꦁꦢꦶꦲꦁꦒꦺꦴꦢꦺꦤꦶꦁꦥꦼꦔꦼꦤ꧀ꦢꦫꦩꦺꦴꦠꦺꦴꦂꦤꦁꦒꦶꦁꦲꦸꦒꦱꦶꦁꦩ꧀ꦧꦺꦴꦚ꧀ꦕꦺꦁ꧉

ꦲꦺꦊꦩ꧀ꦥꦶꦠ꧀
꧋ꦪꦲꦶꦏꦸꦲꦺꦭ꧀ꦩ꧀ꦏꦁꦩꦸꦩ꧀ꦥꦔꦠꦺꦏꦁꦒꦺꦴꦮꦺꦴꦁꦏꦁꦤꦸꦩ꧀ꦥꦏ꧀ꦥꦶꦠ꧀ꦱꦼꦥꦺꦢ꧈ꦮꦸꦗꦸꦢꦺꦭꦸꦮꦶꦃꦫꦶꦁꦏꦺꦱ꧀ꦢꦶꦧꦤ꧀ꦢꦶꦔꦏꦺꦱꦏꦲꦺꦭ꧀ꦩ꧀ꦩꦺꦴꦠꦺꦴꦂ꧉ꦲꦶꦁꦭꦭꦢꦤ꧀ꦆꦤ꧀ꦝꦺꦴꦤꦺꦱꦶꦪꦢꦸꦫꦸꦁꦢꦶꦮꦗꦶꦧꦏꦺꦩꦶꦁꦒꦸꦤꦏꦏꦺꦲꦺꦭ꧀ꦩ꧀ꦱꦼꦥꦺꦢ꧈ꦤꦒ꧀ꦒꦶꦁꦲꦏꦺꦃꦏꦁꦩꦶꦒꦸꦤꦏ꧀ꦏꦺꦲꦶꦁꦱꦏꦶꦠꦺꦫꦺꦩꦱꦫꦏꦠ꧀ꦲꦶꦁꦤꦸꦩ꧀ꦥꦏ꧀ꦱꦼꦥꦺꦢꦲꦶꦁꦱꦢꦶꦤꦢꦶꦤꦩ꧀ꦭꦶꦒꦶꦏꦁꦒꦺꦴꦤꦸꦩ꧀ꦥꦏ꧀ꦱꦼꦥꦺꦢꦲꦶꦁꦭꦺꦴꦩ꧀ꦧꦲꦸꦠꦮꦲꦶꦁꦭꦺꦴꦩ꧀ꦧꦱꦼꦥꦺꦢꦒꦸꦤꦸꦁ꧈ꦲꦺꦭ꧀ꦩ꧀ꦩꦶꦱꦸꦮꦸꦂꦢꦶꦮꦗꦶꦧꦏꦺ꧉

ꦲꦺꦊꦩ꧀ꦪꦱꦤ꧀(ꦧꦠꦺꦴꦏ꧀)

꧋ꦪꦲꦶꦏꦸꦲꦺꦭ꧀ꦩ꧀ꦏꦁꦢꦶꦒꦮꦺꦏꦁꦒꦺꦴꦔꦼꦭꦶꦤ꧀ꦢꦸꦔꦶꦠꦶꦧꦤꦺꦧꦫꦁꦲꦠꦺꦴꦱ꧀ꦲꦸꦠꦮꦩꦠꦿꦶꦪꦭ꧀ꦲꦶꦁꦱꦗꦼꦫꦺꦴꦤꦶꦁꦩ꧀ꦧꦒꦸꦤ꧀ꦲꦺꦴꦩꦃꦲꦸꦠꦮꦲꦶꦁꦭꦭꦢꦤ꧀ꦠꦩ꧀ꦧꦁ

ꦲꦸꦒꦢꦼꦊꦁꦔꦼꦤ꧀
ꦥꦶꦠ꧀

ꦥꦿꦤꦭꦚ꧀ꦗꦧ
 SNI 1811-2007 Helm Pengendara Kendararaan Bermotor Roda Dua
 Memilih Helm dan Jinis Sertifikatnya
 Kapan Sebaiknya Mengganti Helm 

Kategori:Perang
Kategori:Piranti ulah raga
Kategori:ꦲꦏ꧀ꦱꦫꦗꦮ